Fit-tfulija kien imqareb u mqarqaċ. Kien ta' karattru riservat u ma jħobbx kliem żejjed. Kien ukoll magħruf 'li jaraw għajnejh jagħmluh idejh'. Hekk iddiskrivieh lill- Kanonku Dekan Dun Vinċenz Saliba fil-ktieb 360 sena Kolleġġjata - 1990 - is-Sur Joe Deacon. Min ma jiftakarx lil Dun Vinċenz Saliba iħabbrek tul is-sena biex joħloq, jirranġa, isewwi u jippjana imdawwar b' xi ċorma żgħażagħ fil-Knisja jew il-maħżen tal-armar. Kien imidd idejh għal kollox, pittura, irħamar, disinn, immudellar u anke skultura. Nibqgħu niftakruh imexxi b'devozzjoni u serjetà 'l-Vara Titulari ta'Santa Liena, li tant kien iħobb, fil-purċissjonijiet. Nistgħu ngħidu li Dun Vinċenz ħallielna wkoll wirt fit- Tempju Elenjan. Saru bosta xogħlijiet fi żmienu, li ġew irrekordjati f'kitbiet oħra. Insemmu biss iz-Żuntier tal- bażilka, ir-restawr tal-Pittura u d-deheb — fuq disinn tiegħu stess — li jiddekora l-Istatwa Titulari. Is-sena l-oħra ħallas minn butu il-pavaljuni tan-navi li jintramaw fil-festa. Vinċenz twieled f'Birkirkara nhar it-3 ta' Novembru 1913. Ġie ordnat saċerdot fl-1940 u qeda dmirijietu ta' Viċi Parroku f'Birkirkara tul il-gwerra fejn ukoll wera kuraġġ meta salva mara mirduma taħt il-ġebel u t-terrapien, wara li splodiet bomba tal-għadu, ftit lil hemm mill-bażilka. ħa l-pussess ta' Kanonku fl-1943 u kien fid-delegazzjoni li marret Ruma fis-srin 1949-50 biex jiġu rranġati l-affarijiet tal-Kolleġġjata li kienu f'diffikultà. B'dan il-ftit tagħrif li qegħdin inxandru dwar il-Kanonku Dekan Dun Vinċenz Saliba nixtiequ nuru l-apprezzament tagħna lejn dan il-Patrijott, iben denju ta' Birkirkara u Santa Liena, kif aħna flimkien mal-Kumitat tas-Soċjetà wrejna b'sehemna fil-Funeral Grandjuż li sarlu nhar it-Tnejn 8 ta' Ġunju 1992 meta wassalnieh biex jistrieħ għal dejjem fil-kripta tal-Kolleġġjata li ħabb b'qalbu kollha tul ħajtu. Kumitat Żgħażagħ kk l Karkariżi NIXTIEQ IL-FESTA kollha T-TALBA l-Festa t-Tajba LILL-KLIJENTI